ЗАПИСНИК

са десете редовне сједнице Комисије за програмске садржаје на албанском језику и језицима припадника других мањинских народа и других мањинских националних заједница

Сједница Комисије је одржана дана 21.12.2022. године.

Сједници су присуствовали:

1.Адмир Адровић, предсједник;

2.Верон Халили, члан;

3.Трипо Матијевић, члан;

4.Мирхета Гачевић, чланица

Фрасхер Селимај, члан и Ивана Крушчић, чланица нису присуствовали сједници због раније преузетих обавеза, о чему су уредно обавијестили предсједника Комисије.

Поред чланова Комисије, сједници је присуствовао и Иван Лековић, секретар Комисије.

На сједници је усвојен слиједећи

 ДНЕВНИ РЕД

1.Расправа и изјашњавање у вези Записника са девете редовне сједнице Комисије;

2.Осврт на одговоре чланова Савјета РТЦГ поводом иницијатива које су им упућене;

3.Разно.

 I

Записник са девете редовне сједнице Комисије је усвојен гласовима свих присутних чланова.(4 гласа ЗА)

 II

Поред информација из медија којима су располагали чланови Комисије, Иван Лековић је додатно изнио неке податке са којима је располагао у вези са расправом на последњој сједници Савјета РТЦГ, која се односила на иницијативе које су им достављене, уз напомену да ће писани одговор бити достављен након усвајања записника са наведене сједнице.

Поводом питања националне заступљености у РТЦГ, Мирхета Гачевић је истакла да није могуће обезбиједити равноправну националну заступљеност запослених без утврдјивања постојећег стања.Такодје је истакла да члан 79 став 1 тачка 10 Устава Црне Горе гарантује права мањинским народима и заједницама на сразмјерну заступљеност у јавним службама, органима државне власти и локалне самоуправе.

Поводом питања која су се односила на кандидовање одредјених емисија за програмско продукциони план РТЦГ, Трипо Матијевић је истакао да од када он прати његову реализацију, последњих шест година, број емисија које обрађују теме мањинских народа и заједница се увијек креће око 4,5-5%, а да би реално требао да буде већи.

Мирхета Гачевић је истакла да одређене теме се обрађују у неким емисијама које нису посвећене конкретно мањинским народима и заједницама , рецимо емисија “Арт” али да нема начина да се утврди прецизан податак о томе.

Трипо Матијевић сматра да се до прецизног процента може доћи праћењем реализације програмско продукционог плана који би по његовом мишљењу требао да се поправи у том дијелу, тачније да садржи потпуније податке.Истакао је да треба утврдити концепт емисије која ће бити предложена, на који начин је одвојити програмски од постојеће емисије “Мостови.” Уколико наведено није оствариво, сматра да постојећу емисију треба употпунити са новим садржајем.Такодје, предложио је да се тим поводом организује састанак, тј. обезбиједи присуство сједници, запослених у редакцији, уредника, како би се утврдио начин наредног дјеловања.

Адмир Адровић је предложио да се размисли о покретању посебног канала за све мањинске народе, као идеју за неку од наредних сједница.

Што се тиче организовања студијске посјете регионалним телевизијским кућама, констатовано је да ће се направити план путовања, образложити разлози за наведене посјете као и да ће бити предложен начин финансирања и остали детаљи, те се поводом тога обратити менаџменту РТЦГ.

Што се тиче записника о раду претходне комисије, констатовано је да ће бити истакнути на сајту, сви они који су у прописаној форми.

 III

У оквиру тачке разно, није било тема за расправу.

ЗАПИСНИК САЧИНИО ПРЕДСЈЕДНИК КОМИСИЈЕ

Иван Лековић Адмир Адровић